3.5.2014 Jurnalul Oficial al Uniunii Europene L 132/65 DECIZIA DE PUNERE ÎN APLICARE A COMISIEI din 28 aprilie 2014 privind recunoaşterea cadrului juridic și de supraveghere al Braziliei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit (Text cu relevanță pentru SEE) (2014/245|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1060/2009 al Parlamentului European și al Consiliului din 16 septembrie 2009 privind agențiile de rating de credit (/), în special articolul 5 alineatul (6), întrucât: (1) La 22 octombrie 2012, Comisia a acordat un mandat Autorităţii Europene pentru Valori Mobiliare şi Pieţe (ESMA), solicitând avizul acesteia în legătură cu evaluarea tehnică a cadrului juridic şi de supraveghere al Braziliei pentru agențiile de rating de credit (agenții de rating). (2) În avizul tehnic emis la 31 mai 2013, ESMA a precizat că, din perspectiva efectelor sale, cadrul juridic și de supra- veghere al Braziliei pentru agențiile de rating de credit este comparabil cu cel prevăzut în Regulamentul (CE) nr. 1060/2009. (3) În temeiul articolului 5 alineatul (6) paragraful al doilea din Regulamentul (CE) nr. 1060/2009, trebuie îndeplinite trei condiţii pentru ca un cadru juridic și de supraveghere al unei țări terțe să poată fi considerat echivalent cu cerințele regulamentului respectiv. (4) Conform primei condiții, agențiile de rating din țara terţă trebuie să facă obiectul autorizării sau înregistrării și să fie supuse în permanență unei supravegheri și unor controale eficace. Cadrul legislativ și de reglementare al Brazi- liei pentru agențiile de rating de credit este format din Regulamentul ICVM 521 al Comisiei pentru valori mobi- liare și burse a Braziliei (Comissăo de Valores Mobilidrios, CVM), adoptat la 25 aprilie 2012 în temeiul Legii nr. 6.385 din 1976. Cadrul de reglementare impune agențiilor de rating obligația de a respecta toate dispozițiile Codului de conduită al Organizației Internaţionale a Reglementatorilor de Valori Mobiliare (IOSCO). Toate actele cu putere de lege şi normele administrative relevante au intrat în vigoare. În conformitate cu acest cadru de regle- mentare, agențiile de rating trebuie să fie înregistrate şi sunt supravegheate în permanență de CVM. Cadrul juridic şi de supraveghere al Braziliei conferă CVM o gamă largă de competențe, care îi permit să investigheze dacă agen- țiile de rating își respectă obligațiile legale. CVM poate examina registre contabile, evidențe sau documente, precum şi orice alte fișiere, poate extrage exemple din acestea și poate solicita informații sau clarificări sub sanc- țiunea unei amenzi, fără a aduce atingere altor sancţiuni. Printre competențele CVM se numără, de asemenea, efec- tuarea de inspecții, cu sau fără notificare prealabilă, pentru a permite o supraveghere şi un control eficace al agen- țiilor de rating, precum și competența de a impune sancţiuni agențiilor de rating care încalcă normele aplicabile. CVM poate impune agențiilor de rating, precum și oricărei persoane implicate în mod direct în procesul de rating, o serie de sancțiuni, de la avertismente, amenzi și suspendări până la anularea înregistrării agenției de rating. În cazul în care CVM constată că a fost săvârșită o infracțiune, aceasta trebuie să sesizeze Ministerul Public (Ministerio Piblico). De asemenea, CVM poate să ia parte, la cerere, la litigiile care implică piața valorilor mobiliare, desfășu- rând în această situație diverse activități, de la colectarea de probe până la emiterea de avize juridice. Agențiile de rating trebuie să transmită CVM un formular de referință anual, precum şi informații în urma producerii anumitor evenimente, cum ar fi atunci când se produce o modificare semnificativă a metodologiei, când se ia decizia de a () JOL302,17.11.2009,p.1.